इरशाद कामिल ने फैज को फिल्मी गीतों पर असरात के साथ याद किया है। इलियट का वह कथन कि आप परम्परा में ही होते हैं। यहां कामिल जी के लेख में साफ है। वे फैज की गजल का प्रभाव तलाशते हुए कहते हैं कि गुलजार पर गालिब का प्रभाव साफर देखा जा सकता है वहीं हिन्दी के गीतकरों पर फैजसाब का। पाकिस्तान के पत्रकार शिराज हसन ने फैज की पुत्री सलीमा हाशमी का साक्षात्कार लिया है सलीमा चित्रकार है और कहती है कि मेरे रंगों में फैज झलकते हैं। असल में रंगकर्मी शब्दों को रंगों में उतारता है। उसकी भाषा रंग ही होते हैं। यहां ऐसा ही है। मुज्तबा हुसैन का व्याख्यान बहुत ही सारगर्भित है। मुश्ताक अहमद यूसुफ,अब्दुल कदीर रश्क अनवर मकसूद और कृष्ण कल्पित के अनुभव आलेख बहुत उपयोगी है।मजाजसाब की शायरी के कारण उनको भारत का कीट्स कहा गया। प्रेम और क्रांति का शायर मजाज अपने चमन का बुलबुल है। कृष्ण कल्पिक उनके शेर से कहते हैं कि हम पी भी गए, छलका भी गए। मजाज को जितनी भी उम्र मिली उसी में वह कमाल कर गये।